ddrg/super_eurlex huggingface dataset:
Ako minister hospodárskeho rozvoja je Maxim Rešetnikov zodpovedný za programy rozvoja infraštruktúry na Kryme a v Sevastopole, najmä v rámci federálneho cieľového programu „Sociálny a hospodársky rozvoj Krymskej republiky a Sevastopola do roku 2022“, ktorý bol predĺžený do roku 2025. Vydal verejné vyhlásenia, v ktorých načrtol plány a priority vlády Ruskej federácie týkajúce sa hospodárskeho rozvoja Krymu a Sevastopola.

Nikolaj Jevmenov je hlavný veliteľ ruského námorníctva. V tejto funkcii je zodpovedný za akúkoľvek námornú operáciu ruského námorníctva, a to aj na Ukrajine alebo smerom na ňu.

Igor Osipov je hlavný veliteľ čiernomorskej flotily. V tejto funkcii je zodpovedný za akúkoľvek námornú operáciu na Ukrajine alebo smerom na ňu cez Čierne more a za obmedzenie slobody plavby v Čiernom mori.

223.

Violetta PRIGOZHINA (Виолетта ПРИГОЖИНА)

Osoby, s ktorými je spojená: Yevgeniy Viktorovich Prigozhin (syn); Lyubov Valentinovna Prigozhina (nevesta) Štátna príslušnosť: ruská Pohlavie: žena

Violetta Prigožinová je matkou Jevgenija Prigožina a majiteľkou spoločnosti Concord Management and Consulting LLC, ktorá patrí do skupiny Concord, ktorú založil a do roku 2019 vlastnil jej syn. Vlastní iné spoločnosti s väzbami na svojho syna. Je spojená s Jevgenijom Prigožinom, ktorý je zodpovedný za nasadenie žoldnierov Wagnerovej skupiny na Ukrajine a má prospech z rozsiahlych verejných zákaziek s ruským ministerstvom obrany po nezákonnej anexii Krymu Ruskom a okupácii východnej Ukrajiny separatistami podporovanými Ruskom. Podporovala preto činnosti a politiky, ktoré narúšajú územnú celistvosť, zvrchovanosť a nezávislosť Ukrajiny.
(13)

S cieľom uľahčiť voľný pohyb, a to najmä v prípade občanov, ktorí boli infikovaní počas vlny omikron, by členské štáty mali mať možnosť vydávať potvrdenia o prekonaní ochorenia so spätnou platnosťou, t. j. na základe rýchlych antigénových testov vykonaných od 1. októbra 2021, za predpokladu, že príslušný rýchly antigénový test bol v čase vyhotovenia výsledku testu uvedený v spoločnom zozname EÚ Od 1. októbra 2021 sa všetky rýchle antigénové testy uvedené v spoločnom zozname EÚ posudzovali na základe ďalšieho vymedzenia pojmov, rozsahu pôsobnosti, úvah a kritérií, na ktorých sa Výbor pre zdravotnú bezpečnosť dohodol 21. septembra 2021. Okrem toho sa týmto vydávaním potvrdení so spätnou platnosťou pokryje aj obdobie, keď vznik variantu omikron vyústil do nárastu infekcií vírusom SARS-CoV-2 v EÚ, čo zas viedlo k vysokému dopytu po testovaní a tlaku na kapacitu vykonávania testov NAAT. Vydávanie potvrdení so spätnou platnosťou by sa mohlo uskutočniť buď na základe údajov zaznamenaných v zdravotných záznamoch členských štátov, alebo na základe potvrdenia o vykonaní testu vydaného vo formáte digitálneho COVID preukazu EÚ.
„3. Pokiaľ ide o prevádzkové intervaly, ktoré neboli poskytnuté koordinátorovi na prerozdelenie v súlade s článkom 10 ods. 2a počas obdobia od 28. marca 2021 do 29. októbra 2022 a na účely článku 8 ods. 2 a článku 10 ods. 2, ak letecký dopravca koordinátorovi uspokojivo preukáže, že príslušnú sériu prevádzkových intervalov, tak ako bola pridelená koordinátorom, využil najmenej na 50 % času počas plánovacieho obdobia od 28. marca 2021 do 30. októbra 2021, na 50 % času počas plánovacieho obdobia od 31. októbra 2021 do 26. marca 2022 a na 64 % času počas plánovacieho obdobia od 27. marca 2022 do 29. októbra 2022, letecký dopravca má nárok na tú istú sériu prevádzkových intervalov na nasledujúce ekvivalentné plánovacie obdobie.

Pokiaľ ide o obdobie uvedené v prvom pododseku tohto odseku, percentuálne hodnoty uvedené v článku 10 ods. 4 a v článku 14 ods. 6 písm. a) sú 50 % na plánovacie obdobie od 28. marca 2021 do 30. októbra 2021, 50 % na plánovacie obdobie od 31. októbra 2021 do 26. marca 2022 a 64 % na plánovacie obdobie od 27. marca 2022 do 29. októbra 2022.“
3.

Článok 6 sa nahrádza takto: „Článok 6 Podmienky schválenia žiadateľov o pomoc 1. Žiadateľov o pomoc musí schváliť príslušný orgán členského štátu, v ktorom sa nachádza vzdelávacie zariadenie, do ktorého sa výrobky dodávajú a/alebo distribuujú. Schválenie je podmienené týmito písomnými záväzkami žiadateľov: a) zabezpečiť, aby sa výrobky, ktoré Únia financuje v rámci školského programu, použili na konzumáciu žiakmi vo vzdelávacom zariadení alebo zariadeniach, pre ktoré sa o pomoc žiada; b) použiť pridelenú pomoc na sprievodné vzdelávacie opatrenia, monitorovacie, hodnotiace a propagačné opatrenia v súlade s cieľmi školského programu a v prípade, že sa sprievodné vzdelávacie opatrenia týkajú tém v oblasti zdravia a výživy, v súlade s vnútroštátnymi odporúčaniami týkajúcimi sa zdravia a stravovania pre príslušnú vekovú skupinu; c) vrátiť akúkoľvek neoprávnene vyplatenú pomoc na príslušné množstvá, ak sa zistilo, že tieto výrobky sa nedistribuovali deťom alebo že nie sú oprávnené na pomoc Únie; d) vrátiť akúkoľvek neoprávnene vyplatenú pomoc na sprievodné vzdelávacie opatrenia, monitorovacie, hodnotiace a propagačné opatrenia, ak sa zistilo, že uvedené opatrenia alebo činnosti neboli vykonané správne; e) na požiadanie sprístupniť podporné dokumenty príslušnému orgánu; f) povoliť príslušnému orgánu vykonávať všetky potrebné kontroly, najmä preskúmanie záznamov a fyzickú kontrolu; g) viesť záznamy s názvami a adresami vzdelávacích zariadení alebo orgánov školstva, ktoré výrobky prijímajú, ako aj evidenciu množstiev konkrétnych predaných alebo dodaných výrobkov, ak žiadateľom nie je vzdelávacie zariadenie. Príslušné orgány môžu určiť akékoľvek dodatočné písomné záväzky, ktoré musí žiadateľ prijať. Ak sa žiadosti o pomoc týkajú činností, ktoré podliehajú postupom verejného obstarávania, členské štáty môžu považovať schválenie za udelené, ak sa záväzky uvedené v prvom a druhom pododseku zahrnuli do podmienok účasti na postupoch verejného obstarávania. 2. Na žiadateľov o pomoc, ktorá sa týka iba dodávania a/alebo distribúcie výrobkov, sa nevzťahuje odsek 1 písm. b) a d). 3. Na žiadateľov o pomoc, ktorá sa týka iba sprievodných vzdelávacích opatrení, sa nevzťahuje odsek 1 písm. a), c) a g). 4. Na žiadateľov o pomoc, ktorá sa týka iba monitorovacích, hodnotiacich a propagačných opatrení, sa nevzťahuje odsek 1 písm. a), c) a g). 5. Členské štáty môžu považovať schválenia udelené v rámci programu podpory konzumácie ovocia a zeleniny v školách podľa delegovaného nariadenia (EÚ) 2016/247 a/alebo v rámci programu na podporu konzumácie mlieka v školách podľa nariadenia (ES) č. 657/2008 za platné, ak sa nezmenili kritériá a podmienky.“
3.

V článku 10 sa odsek 1 nahrádza takto: „1. Kontroly na mieste zahŕňajú predovšetkým overenie: a) záznamov uvedených v článku 6 delegovaného nariadenia (EÚ) 2017/40, a to potvrdením administratívnych kontrol a ich doplnením o príslušné dokumenty vrátane finančných dokumentov, ako sú faktúry za nákup a predaj, dodacie listy, bankové výpisy alebo iné doklady o platbe a ich evidencie v účtovníctve; b) používania výrobkov v súlade s nariadením (EÚ) č. 1308/2013, delegovaným nariadením (EÚ) 2017/40 a týmto nariadením; c) vykonávania sprievodných vzdelávacích opatrení na podporu distribúcie výrobkov, ak sa kontrola na mieste vykonáva v priestoroch vzdelávacieho zariadenia alebo ak sa kontrola na mieste týka pomoci, o ktorú sa žiada v súvislosti so sprievodnými vzdelávacími opatreniami; d) používania vhodných propagačných nástrojov, ak sa kontrola na mieste vykonáva v priestoroch vzdelávacieho zariadenia.“
(6)

Na základe skúseností získaných pri uplatňovaní nariadenia (EÚ) 2018/956 by Európska environmentálna agentúra mala mať možnosť prispôsobiť štruktúru a charakter databáz technickému pokroku a nemala by byť viazaná konkrétnymi technickými usmerneniami. Opisné názvy databáz by sa preto mali z prílohy II vypustiť.
(5)

Burkina Faso prijala vo februári 2021 politický záväzok na vysokej úrovni, že bude spolupracovať so skupinou FATF a skupinou pre boj proti praniu špinavých peňazí v západnej Afrike (GIABA) na posilnení účinnosti svojho mechanizmu boja proti praniu špinavých peňazí a financovaniu terorizmu. Od dokončenia správy o vzájomnom hodnotení v roku 2019 dosiahla Burkina Faso pokrok v súvislosti s viacerými opatreniami, ktoré jej boli odporučené v uvedenej správe s cieľom zlepšiť technický súlad a účinnosť, a to aj vďaka prijatiu národnej stratégie v oblasti boja proti praniu špinavých peňazí a financovaniu terorizmu v decembri 2020. Burkina Faso bude pracovať na vykonávaní svojho akčného plánu okrem iného takto: 1. prijatím a vykonávaním nadväzujúcich mechanizmov na monitorovanie opatrení v rámci národnej stratégie; 2. žiadaním o vzájomnú právnu pomoc a iné formy medzinárodnej spolupráce v súlade so svojím rizikovým profilom; 3. posilňovaním kapacít zdrojov všetkých orgánov dohľadu v oblasti boja proti praniu špinavých peňazí a financovaniu terorizmu a vykonávaním dohľadu založeného na hodnotení rizík v prípade finančných inštitúcií a určených nefinančných podnikateľských subjektov a povolaní (DNFBP); 4. uchovávaním komplexných a aktualizovaných základných informácií a informácií o vlastníckych právach a posilňovaním systému sankcií za porušenie povinností týkajúcich sa transparentnosti; 5. zvyšovaním rôznorodosti podávania správ o podozrivých transakciách; 6. posilnením ľudských zdrojov finančných spravodajských jednotiek prostredníctvom dodatočného prijímania nových zamestnancov, odbornej prípravy a rozpočtu; 7. poskytovaním odbornej prípravy pre orgány presadzovania práva, prokurátorov a iné relevantné orgány; 8. preukázaním toho, že orgány realizujú zabavovanie majetku ako cieľ v príslušnej oblasti politiky; 9. zvyšovaním kapacity a podpory v prípade orgánov presadzovania práva a orgánov zodpovedných za stíhanie zapojených do boja proti financovaniu terorizmu v súlade s národnou stratégiou v oblasti boja proti financovaniu terorizmu a 10. zavedením účinného režimu cielených finančných sankcií financovania terorizmu a financovania šírenia zbraní, ako aj monitorovaním založeným na hodnotení rizík a dohľadom nad neziskovými organizáciami. Na tomto základe by sa Burkina Faso mala považovať za krajinu, ktorá má strategické nedostatky vo svojom mechanizme boja proti praniu špinavých peňazí a financovaniu terorizmu podľa článku 9 smernice (EÚ) 2015/849.
1.

Príloha V sa mení takto: a) Časť 1 sa mení takto: i) V zápise týkajúcom sa Kanady za riadok CA-2 vkladá tento riadok týkajúci sa pásma CA-2.1: „CA Kanada CA-2.1 Hydina na reprodukciu iná ako vtáky nadradu bežce a úžitková hydina iná ako vtáky nadradu bežce BPP N, P1 1. 2. 2022 Bežce na reprodukciu a úžitkové bežce BPR N, P1 1. 2. 2022 Hydina určená na zabitie iná ako vtáky nadradu bežce SP N, P1 1. 2. 2022 Vtáky nadradu bežce určené na zabitie SR N, P1 1. 2. 2022 Jednodňové kurčatá iné ako vtáky nadradu bežce DOC N, P1 1. 2. 2022 Jednodňové kurčatá vtákov nadradu bežce DOR N, P1 1. 2. 2022 Menej ako 20 kusov hydiny inej ako vtáky nadradu bežce POU-LT20 N, P1 1. 2. 2022 Násadové vajcia hydiny inej ako vtáky nadradu bežce HEP N, P1 1. 2. 2022 Násadové vajcia vtákov nadradu bežce HER N, P1 1. 2. 2022 Menej ako 20 kusov hydiny inej ako vtáky nadradu bežce HE-LT20 N, P1 1. 2. 2022“; ii) V zápise týkajúcom sa Spojených štátov za riadok týkajúci sa pásma US-2.3 vkladá tento riadok týkajúci sa pásma US-2.4: „US Spojené štáty US-2.4 Hydina na reprodukciu iná ako vtáky nadradu bežce a úžitková hydina iná ako vtáky nadradu bežce BPP N, P1 8. 2. 2022 Bežce na reprodukciu a úžitkové bežce BPR N, P1 8. 2. 2022 Hydina určená na zabitie iná ako vtáky nadradu bežce SP N, P1 8. 2. 2022 Vtáky nadradu bežce určené na zabitie SR N, P1 8. 2. 2022 Jednodňové kurčatá iné ako vtáky nadradu bežce DOC N, P1 8. 2. 2022 Jednodňové kurčatá vtákov nadradu bežce DOR N, P1 8. 2. 2022 Menej ako 20 kusov hydiny inej ako vtáky nadradu bežce POU-LT20 N, P1 8. 2. 2022 Násadové vajcia hydiny inej ako vtáky nadradu bežce HEP N, P1 8. 2. 2022 Násadové vajcia vtákov nadradu bežce HER N, P1 8. 2. 2022 Menej ako 20 kusov hydiny inej ako vtáky nadradu bežce HE-LT20 N, P1 8. 2. 2022“; b) Časť 2 sa mení takto: i) V zápise týkajúcom sa Kanady za riadok CA-2 vkladá tento opis pásma CA-2.1: „Kanada CA-2.1 Provincia Nové Škótsko: obce Gaspereau, Grand Pre, Lower Wolfville, Melanson, Wolfville, Avonport, Greenfield, Hansport, Hortonville, New Minas, North Grand Pre, Port Williams a White Rock“; ii) V zápise týkajúcom sa Spojených štátov za opis pásma US-2.3 vkladá tento opis pásma US-2.4: „Spojené štáty US-2.4 štát Indiana: okres Dubois: zóna s priemerom 10 km so začiatkom v severnom bode nachádzajúcom sa na kružnici Dubois 01 premise predstavujúcej hranicu kontrolnej oblasti, ktorá sa rozširuje v smere hodinových ručičiek: a) na sever: 0,56 km severovýchodne od križovatky ciest E. Schnellville Road a Rustic Acres Road; b) na severovýchod: 1,28 km severozápadne od križovatky diaľnic S 600E a E 400S; c) na východ: 0,45 km západne, križovatka ciest S Schnell Road a S Kyana Road; d) na juhovýchod: 0,11 km južne od križovatky ciest Highway 64 a E Ferdinand Road E; e) na juh: 0,66 km juhovýchodne od križovatky ciest County Road 875 E a E County Road 2100N; f) na juhozápad: 0,66 km východne od križovatky ciest S US Highway 231 a W 1100 S; g) na západ: 0,94 km juhovýchodne od križovatky ciest S 500W a W 630S; h) na severozápad: 0,2 km severne od križovatky ciest S US Highway 231 a S Witz Road“.
(6)

S cieľom zabezpečiť, aby sa v Severnom Írsku, na Cypre, v Írsku a na Malte lieky naďalej uvádzali na trh so špecifickým identifikátorom, je potrebné predĺžiť dočasnú výnimku z požiadavky deaktivovať špecifické identifikátory výrobkov vyvážaných do Spojeného kráľovstva. Je potrebné ďalšie trojročné obdobie, aby sa odvetviu poskytol dostatočný čas na prispôsobenie dodávateľských reťazcov liekov určených pre Severné Írsko, Cyprus, Írsko a Maltu. Výnimka by sa však mala obmedziť na lieky určené výhradne pre trh Spojeného kráľovstva alebo pre trh Spojeného kráľovstva spoločne s Cyprom, Írskom alebo Maltou. Nemala by sa vzťahovať na lieky určené pre iné trhy než trh Spojeného kráľovstva alebo balené s celoúnijným alebo globálnym označením. Táto výnimka by sa nemala dotýkať uplatňovania práva Únie na Spojené kráľovstvo, pokiaľ ide o Severné Írsko, a v Spojenom kráľovstve, pokiaľ ide o Severné Írsko, v súlade s článkom 5 ods. 4 Protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu.
(8)

S cieľom predĺžiť platnosť pravidiel stanovených v nariadení (EÚ) 2020/1429, pokiaľ to bude potrebné a odôvodnené, by sa mala na Komisiu delegovať právomoc prijímať akty v súlade s článkom 290 Zmluvy o fungovaní Európskej únie, pokiaľ ide o predĺženie referenčného obdobia, počas ktorého sa uplatňujú opatrenia stanovené nariadením (EÚ) 2020/1429. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (5). Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako expertom z členských štátov, a experti Európskeho parlamentu a Rady majú systematicky prístup na zasadnutia skupín expertov Komisie, ktoré sa zaoberajú prípravou delegovaných aktov.
I.

Osoby „21. Ali Mohamed RAGE (alias: a) Ali Mohammed Rage b) Ali Dheere c) Ali Dhere d) Ali Mohamed Rage Cali Dheer e) Ali Mohamud Rage) Funkcia: hovorca skupiny aš-Šabáb Dátum narodenia: 1966 Miesto narodenia: Somálsko Štátna príslušnosť: Somálsko Adresa: Somálsko Dátum označenia zo strany OSN: 18. februára 2022 Ďalšie informácie: Zaradený na zoznam podľa bodu 43 písm. a) rezolúcie č. 2093 (2013) za „zapájanie sa do činností ohrozujúcich mier, bezpečnosť alebo stabilitu Somálska alebo ich podporu vrátane činností, ktoré ohrozujú mierový proces a proces zmierenia v Somálsku alebo ktoré ohrozujú federálnu vládu Somálska alebo misiu Africkej únie v Somálsku (AMISOM) použitím sily“. Ako hovorca skupiny aš-Šabáb je Rage zapojený do propagácie a podpory teroristických činností tejto skupiny.“
(9)

Na základe žiadosti EÚ o odporúčanie týkajúce sa núdzových opatrení, ktoré by zabránili vedľajším úlovkom delfína obyčajného (Delphinus delphis) a stredobaltskej sviňuchy tuponosej (Phocoena phocoena) v severovýchodnom Atlantiku, Medzinárodná rada pre výskum mora (ICES) vo svojom odporúčaní z 26. mája 2020 vypočítala (8) množstvo náhodných úlovkov stredobaltskej sviňuchy tuponosej, ktoré by umožnili obnovu na 50 % jej únosnej kapacity počas 95 % času v dlhodobom horizonte. Táto hodnota bola vypočítaná ako 0,7 jedinca uloveného ako náhodný úlovok ročne. V záujme splnenia tohto cieľa rada ICES uviedla, že by sa mali zakázať všetky súvisiace druhy rybolovu. Každý náhodný úlovok jedného jedinca ročne by ešte viac zvýšil riziko vyhynutia populácie. Rada ICES vo svojom odporúčaní uviedla, že vzhľadom na životný cyklus malých veľrybotvarých cicavcov môžu byť akékoľvek ochranné opatrenia účinné len vtedy, ak sa budú uplatňovať kontinuálne počas dlhého obdobia.
(13)

V súvislosti s podmienkou stanovenou v článku 2 písm. c) nariadenia (EÚ) 2019/1198, že žiadateľ po pôvodnom období prešetrovania skutočne vyvážal dotknutý výrobok do Únie alebo prijal neodvolateľný zmluvný záväzok vyviezť do Únie značné množstvo tohto výrobku, Komisia počas prešetrovania zistila, že žiadateľ vyvážal do Únie pravidelne od júla 2012 (teda po pôvodnom období prešetrovania). Žiadateľ predložil faktúry, baliace listy, nákladné listy a potvrdenia o platbe za dve objednávky, ktoré zadala v rokoch 2017 a 2018 spoločnosť so sídlom v EÚ. Žiadateľ teda túto podmienku spĺňa.
(3)

Čoraz viac sa akceptuje potreba zladiť politiky v oblasti bioenergie s ostatnými cieľmi v oblasti životného prostredia a potreba zabezpečiť spravodlivý prístup na trh so surovinami z biomasy na vývoj inovačných riešení s vysokou pridanou hodnotou založených na biologických materiáloch a udržateľného obehového biohospodárstva. Členské štáty by preto mali zohľadňovať dostupnú udržateľnú ponuku biomasy na energetické aj iné využitie, udržiavanie vnútroštátnych lesných záchytov uhlíka a ekosystémov, ako aj zásady obehového hospodárstva a kaskádového využívania biomasy a hierarchiu odpadového hospodárstva stanovenú v smernici Európskeho parlamentu a Rady 2008/98/ES o odpade (5). Cieľom systému Únie na obchodovanie s emisiami (ETS) je prispieť k dosiahnutiu cieľov Únie v oblasti zmierňovania zmeny klímy, pokiaľ ide o znižovanie emisií skleníkových plynov. Pri napĺňaní tohto cieľa je mimoriadne dôležité prispievať aj k širším environmentálnym cieľom, a predovšetkým k prevencii straty biodiverzity, na ktorú má negatívny vplyv nepriama zmena využívania pôdy spojená s výrobou určitých biopalív, biokvapalín a palív z biomasy. Vzhľadom na to, že v rámci ETS sa na všetku biomasu bude uplatňovať nulová sadzba až dovtedy, kým sa v plnej miere nevykonajú kritériá udržateľnosti, členské štáty sa nabádajú, aby s cieľom odrádzať od využívania neudržateľnej biomasy v odvetviach, na ktoré sa vzťahuje systém obchodovania s emisiami, a tak zabrániť negatívnym vplyvom na životné prostredie v súlade so zásadou zmluvy „znečisťovateľ platí“ využívali trhové nástroje a nástroje, ako je zdaňovanie, ktoré majú k dispozícii.
(6)

Vzhľadom na závažnosť situácie sa Rada domnieva, že do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k nariadeniu (EÚ) č. 269/2014, by sa malo doplniť 146 členov Rady Ruskej federácie, ktorí ratifikovali vládne rozhodnutia o „Zmluve o priateľstve, spolupráci a vzájomnej pomoci medzi Ruskou federáciou a Doneckou ľudovou republikou a medzi Ruskou federáciou a Luhanskou ľudovou republikou“. Okrem toho by uvedený zoznam mal zahŕňať 14 osôb, ktoré podporujú vládu Ruskej federácie a majú z nej prospech alebo jej poskytujú významný zdroj príjmov alebo sú spojené s osobami alebo subjektmi zaradenými do zoznamu.
(2)

Vykonávacím nariadením Komisie (EÚ) 2021/566 (3) sa predĺžilo obdobie platnosti schválenia účinných látok abamektín, Bacillus subtilis (Cohn 1872) kmeň QST 713, Bacillus thuringiensis subsp. aizawai kmene ABTS-1857 a GC-91, Bacillus thuringiensis subsp. israeliensis (sérotyp H-14) kmeň AM65-52, Bacillus thuringiensis subsp. kurstaki kmene ABTS 351, PB 54, SA 11, SA 12 a EG 2348, Beauveria bassiana kmene ATCC 74040 a GHA, klodinafop, Cydia pomonella Granulovirus (CpGV), cyprodinil, dichlórprop-P, fénpyroximát, fosetyl, malatión, mepanipyrím, metkonazol, metrafenón, pirimikarb, Pseudomonas chlororaphis kmeň MA342, pyrimetanil, Pythium oligandrum M1, rimsulfurón, spinosad, Trichoderma asperellum (predtým T. harzianum) kmene ICC012, T25 a TV1, Trichoderma atroviride (predtým „T. harzianum“) kmeň T11, Trichoderma gamsii (predtým „T. viride“) kmeň ICC080, Trichoderma harzianum kmene T-22 a ITEM 908, triklopyr, trinexapak, tritikonazol a zirám, a to do 30. apríla 2022. Vykonávacím nariadením Komisie (EÚ) 2017/1527 (4) sa predĺžilo obdobie schválenia účinnej látky malatión do 30. apríla 2022.
(1)

V delegovanom nariadení Komisie (EÚ) 2019/625 (3) sa stanovujú požiadavky na vstup zásielok určitých zvierat a tovaru určených na ľudskú spotrebu z tretích krajín alebo ich regiónov do Únie s cieľom zabezpečiť, aby spĺňali uplatniteľné požiadavky stanovené v pravidlách o bezpečnosti potravín uvedených v článku 1 ods. 2 písm. a) nariadenia (EÚ) 2017/625 alebo požiadavky, ktoré sú uznané prinajmenšom za im rovnocenné. Vstup uvedeného tovaru a zvierat do Únie podlieha najmä požiadavke, aby pochádzali z tretej krajiny alebo jej regiónu, ktoré sú zahrnuté do zoznamu v súlade s článkom 126 ods. 2 písm. a) nariadenia (EÚ) 2017/625.
117B

Očakáva sa, že informácie o účtovnej politike budú významné, ak by ich používatelia účtovnej závierky účtovnej jednotky potrebovali na to, aby porozumeli iným významným informáciám uvedeným v účtovnej závierke. Účtovná jednotka napríklad pravdepodobne považuje informácie o účtovnej politike za významné pre svoju účtovnú závierku, ak sa tieto informácie týkajú významných transakcií, iných udalostí alebo podmienok a: a) účtovná jednotka zmenila svoju účtovnú politiku počas obdobia vykazovania a táto zmena viedla k významnej zmene informácií v účtovnej závierke; b) účtovná jednotka si zvolila účtovnú politiku z jednej alebo viacerých možností, ktoré povoľujú štandardy IFRS – takáto situácia by mohla vzniknúť, ak sa účtovná jednotka rozhodla oceniť investičný nehnuteľný majetok v historickej obstarávacej cene, a nie v reálnej hodnote; c) účtovná politika bola vypracovaná v súlade so štandardom IAS 8 v prípade, že neexistuje IFRS vzťahujúci sa na konkrétnu politiku; d) účtovná politika sa týka oblasti, v ktorej sa od účtovnej jednotky vyžaduje, aby pri uplatňovaní účtovnej politiky urobila významné úsudky alebo predpoklady, a účtovná jednotka zverejňuje tieto úsudky alebo predpoklady v súlade s odsekmi 122 a 125; alebo e) účtovanie, ktoré sa pri nich vyžaduje, je zložité a používatelia účtovnej závierky účtovnej jednotky by inak neporozumeli týmto významným transakciám, iným udalostiam alebo podmienkam – takáto situácia by mohla vzniknúť, ak účtovná jednotka uplatňuje na triedu významných transakcií viac než jeden štandard IFRS.
„a)

právnické osoby, subjekty alebo orgány uvedené v prílohách III, IV, V, VI, XII, XIII, XIV alebo XV alebo uvedené v článku 5 ods. 1 písm. b) alebo c), v článku 5 ods. 2 písm. b) alebo c), v článku 5 ods. 3 písm. c) alebo d), v článku 5 ods. 4 písm. b) alebo c) a v článku 5a písm. a), b) alebo c) alebo v článku 5h.“
1.

Odôvodnenie 217 sa nahrádza takto: „Miery subvencie stanovené v súvislosti so všetkými grantmi počas obdobia prešetrovania pre vyvážajúcich výrobcov zaradených do vzorky sú stanovené takto: Granty Názov spoločnosti Miera subvencie Skupina FTT: — FiberHome Telecommunication Technologies Co., Ltd. — Nanjing Wasin Fujikura Optical Communication Ltd. — Hubei Fiberhome Boxin Electronic Co., Ltd. 1,88 % Skupina ZTT: — Jiangsu Zhongtian Technology Co., Ltd. — Zhongtian Power Optical Cable Co., Ltd. 0,33 %“